CELEX: 32021D1363
Language: lv
Date: 2021-07-08 00:00:00
Title: Komisijas Lēmums (ES) 2021/1363 (2021. gada 8. jūlijs), ar ko Somijai atļauj piemērot pagarinājumu dažiem Eiropas Parlamenta un Padomes Regulas (ES) 2021/267 2., 16. un 17. pantā norādītajiem laikposmiem (izziņots ar dokumenta numuru C(2021) 4976) (Autentisks ir tikai teksts angļu valodā)

16.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 293/22
               
            
         KOMISIJAS LĒMUMS (ES) 2021/1363
         (2021. gada 8. jūlijs),
         ar ko Somijai atļauj piemērot pagarinājumu dažiem Eiropas Parlamenta un Padomes Regulas (ES) 2021/267 2., 16. un 17. pantā norādītajiem laikposmiem
         
            
               (izziņots ar dokumenta numuru C(2021) 4976)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2021/267 (2021. gada 16. februāris), ar ko nosaka īpašus un pagaidu pasākumus saistībā ar Covid-19 krīzes noturību attiecībā uz dažu sertifikātu, apliecību, licenču un atļauju atjaunošanu vai pagarināšanu, dažu periodisku pārbaužu un periodisku mācību atlikšanu dažās transporta tiesību aktu jomās un dažu Regulā (ES) 2020/698 (1), un jo īpaši 2. panta 8. punktā, 9. panta 4. punktā, 10. panta 4. punktā, 11. panta 4. punktā, 12. panta 5. punktā, 16. panta 4. punktā un 17. panta 4. punktā, minēto laikposmu pagarināšanu.
         Tā kā:
         
                     (1)
                  
                  
                     Ar Regulas (ES) 2021/267 2. panta 1. punktu pagarina arodprasmes apliecības (“APA”) turētāja periodiskās apmācības pabeigšanas termiņus, kas citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju. Ar minētās regulas 2. panta 3. punktu pagarina saskaņotā Savienības koda “95” attiecīgā marķējuma derīguma termiņu.
                  
               
                     (2)
                  
                  
                     Ar Regulas (ES) 2021/267 2. panta 5. punktu pagarina Eiropas Parlamenta un Padomes Direktīvas 2003/59/EK (2) II pielikumā minēto vadītāja kvalifikācijas karšu derīguma termiņu, kas citādi būtu beidzies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (3)
                  
                  
                     Ar Regulas (ES) 2021/267 9. panta 1. punktu pagarina Eiropas Parlamenta un Padomes Direktīvas (ES) 2016/798 (3) 10. panta 13. punktā minēto vienoto drošības sertifikātu atjaunošanas termiņus, kas citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (4)
                  
                  
                     Ar Regulas (ES) 2021/267 9. panta 2. punktu pagarina Direktīvas (ES) 2016/798 12. panta 2. punktā minēto drošības atļauju derīguma termiņu, kas citādi būtu beidzies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (5)
                  
                  
                     Ar Regulas (ES) 2021/267 10. panta 1. punktu pagarina Eiropas Parlamenta un Padomes Direktīvas 2004/49/EK (4) 10. panta 5. punktā minēto drošības sertifikātu atjaunošanas termiņus, kas citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (6)
                  
                  
                     Ar Regulas (ES) 2021/267 10. panta 2. punktu pagarina Direktīvas 2004/49/EK 11. panta 2. punktā minēto drošības atļauju atjaunošanas termiņus, kasi citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (7)
                  
                  
                     Ar Regulas (ES) 2021/267 11. panta 1. punktu pagarina vilciena vadītāja apliecību derīguma termiņu, kas citādi būtu beidzies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (8)
                  
                  
                     Ar Regulas (ES) 2021/267 11. panta 2. punktu pagarina vilciena vadītāju periodisko pārbaužu iziešanas termiņus, kas citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (9)
                  
                  
                     Ar Regulas (ES) 2021/267 12. panta 1. punktu pagarina regulāras pārskatīšanas termiņus, kas citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (10)
                  
                  
                     Ar Regulas (ES) 2021/267 12. panta 2. punktu pagarina pagaidu licenču derīguma termiņu, kas citādi būtu beidzies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (11)
                  
                  
                     Ar Regulas (ES) 2021/267 16. panta 1. punktu pagarina ostas iekārtu drošības novērtējumu periodiskās pārskatīšanas veikšanas termiņus, kas citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (12)
                  
                  
                     Ar Regulas (ES) 2021/267 16. panta 2. punktu pagarina 18 mēnešu termiņus dažādu tādu veidu mācību veikšanai, kas noteikti Eiropas Parlamenta un Padomes Direktīvas (EK) Nr. 725/2004 (5) III pielikuma B daļas 13.7. un 18.6. iedaļā, kuri citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (13)
                  
                  
                     Ar Regulas (ES) 2021/267 17. panta 1. punktu pagarina ostas aizsardzības novērtējumu un ostas aizsardzības plānu pārskatīšanas veikšanas termiņus, kas citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (14)
                  
                  
                     Ar Regulas (ES) 2021/267 17. panta 2. punktu pagarina 18 mēnešu termiņus mācību veikšanai, kuri citādi būtu beigušies vai citādi beigtos laikā starp 2020. gada 1. septembri un 2021. gada 30. jūniju.
                  
               
                     (15)
                  
                  
                     Somija ar 2021. gada 27. maiju datētā vēstulē iesniedza pamatotu pieprasījumu atļaut piemērot pagarinājumus noteiktiem laikposmiem un termiņiem, kas norādīti Regulas (ES) 2021/267 2. panta 1., 3. un 5. punktā, 9. panta 1. un 2. punktā, 10. panta 1. un 2. punktā, 11. panta 1. un 2. punktā, 12. panta 1. un 2. punktā, 16. panta 1. un 2. punktā un 17. panta 1. un 2. punktā. Somija 2021. gada 1., 7., 10. un 14. jūnijā sniedza papildu informāciju sava pieprasījuma pamatošanai.
                  
               
                     (16)
                  
                  
                     Ar savu pamatoto pieprasījumu Somija vēlas saņemt, pirmkārt, atļauju piemērot četru mēnešu pagarinājumu laikposmiem starp 2020. gada 1. septembri un 2021. gada 30. jūniju, kas noteikti Regulas (ES) 2021/267 2. panta 1. punktā, saskaņā ar minēto noteikumu un 2. panta 3. punktu, minētās regulas 2. panta 5. punktā, 9. panta 1. un 2. punktā, 10. panta 1. un 2. punktā, 11. panta 1. un 2. punktā, 12. panta 1. un 2. punktā, 16. panta 1. un 2. punktā un 17. panta 1. un 2. punktā, un, otrkārt, atļauju piemērot četru mēnešu pagarinājumu 2021. gada 30 septembra termiņiem, kas norādīti minētās regulas 16. panta 1. un 2. punktā, un 17. panta 1. un 2. punktā.
                  
               
                     (17)
                  
                  
                     Saskaņā ar Somijas sniegto informāciju periodisko mācību pabeigšana un to sertifikācija, saskaņotā Savienības koda “95” marķējuma un vadītāja kvalifikācijas karšu atjaunošana Somijā, vienoto drošības sertifikātu atjaunošana, drošības atļauju atjaunošana, vilcienu vadītāju, kuri vada lokomotīves un vilcienus, apliecību atjaunošana, attiecīgo periodisko pārbaužu pabeigšana, dzelzceļa pārvadājumu uzņēmumu regulāra pārskatīšana, dzelzceļa pārvadājumu uzņēmumu pagaidu licenču atjaunošana, ostas iekārtu drošības novērtējumu veikšana, ostas drošības novērtējumu vai ostas drošības plānu pārskatīšana un attiecīgo mācību veikšana, visticamāk, pēc 2021. gada 30. jūnija Somijā joprojām varētu nebūt praktiski iespējama to pasākumu dēļ, kurus tā ir veikusi Covid-19 izplatības novēršanai vai ierobežošanai.
                  
               
                     (18)
                  
                  
                     Somijas iestādes uzskata, ka epidemioloģisko situāciju nevar paredzēt un ka ir iespējama situācijas pasliktināšanās. Šī dalībvalsts norādīja, ka situācija joprojām ir nestabila, pastāv reģionālas atšķirības attiecībā uz to, kā tiek ierobežota epidēmijas izplatība, un nesenā pagātnē Covid-19 inficēšanās gadījumu skaits ir pieaudzis. Ja epidemioloģiskā situācija Somijā pēkšņi pasliktinātos, tas varētu radīt grūtības saistībā ar konkrētu sertifikātu, licenču un atļauju atjaunošanu vai pagarināšanu, kā arī atsevišķu periodisko pārbaužu un periodisko apmācību atlikšanu.
                  
               
                     (19)
                  
                  
                     Saskaņā ar Somijas sniegto informāciju attiecībā uz Regulas (ES) 2021/267 2. pantu pasākumi, ko tā veikusi, lai novērstu vai ierobežotu Covid-19 izplatīšanos, ir izraisījuši ierobežojumus saistībā ar periodisko apmācības kursu norisi un to atcelšanu.
                  
               
                     (20)
                  
                  
                     Pulcēšanās ierobežojumi, ko noteikušas Somijas iestādes, jo īpaši ir ietekmējuši un turpina ietekmēt periodisko apmācību organizēšanu autobusu un kravas automobiļu vadītājiem. Periodiskas apmācības ir īstenotas tālmācības formā, pasniedzējam un dalībniekiem atrodoties dažādās vietās. Šo ierobežojumu dēļ periodisko apmācību piedāvājums ir bijis ierobežots.
                  
               
                     (21)
                  
                  
                     Turklāt saskaņā ar Somijas sniegto informāciju apmācības kursos atļautais maksimālais dalībnieku skaits atkarībā no Covid-19 situācijas ir bijis atšķirīgs – no sešām līdz 20 personām, savukārt saskaņā ar pašlaik piemērojamajiem noteikumiem maksimālais dalībnieku skaits ir seši. Šādi ierobežojumi ir arī veicinājuši nesenā pagātnē notikušo periodisko apmācību skaita ierobežošanu. Saskaņā ar Somijas sniegto informāciju vairākas organizācijas un uzņēmumi, kas nodrošina regulāras apmācības autobusu un kravas automobiļu vadītājiem, pārtrauca plānot apmācības 2020.–2021. gadā, jo tika uzskatīts, ka tās, visticamāk, būs jāatceļ. Tāpēc nav izpildītas daudzas periodiskās apmācības, kuras tagad ir jāorganizē.
                  
               
                     (22)
                  
                  
                     Turklāt Somija sagaida, ka pēc ierobežojumu atcelšanas būs palielināts pieprasījums pēc periodiskajām apmācībām, un pieprasītais četru mēnešu pagarinājums apmācības sniedzējiem dotu laiku pielāgot savu darbību. Tā kā Covid-19 situācija lēnām uzlabojas, ir sagaidāms, ka transporta apjoms ievērojami palielināsies un vienlaikus būs jāpabeidz atliktās periodiskās apmācības. Saskaņā ar Somijas sniegto informāciju uzņēmumiem šis process būs jākoordinē tā, lai neapdraudētu piegādes drošību vai pasažieru satiksmi, un tam ir nepieciešams laiks.
                  
               
                     (23)
                  
                  
                     Pamatojoties uz Somijas sniegto informāciju, var secināt, ka pieprasītā termiņu pagarināšana, kas minēta 2. panta 1. punktā saskaņā ar šo noteikumu un Regulas (ES) 2021/267 2. panta 3. punktu, kā arī tās pašas regulas 2. panta 5. punktā, attiecas tikai uz termiņu starp 2021. gada 1. jūliju un 2021. gada 31. oktobri, kas aptver tikai ierobežotu skaitu profesionālo autovadītāju. Turklāt lielākā daļa autovadītāju, kas gūs labumu no šāda pagarināta derīguma termiņa, vismaz vienu reizi jau ir izgājuši periodisko apmācību, tādējādi pierādot savu kvalifikāciju un kompetenci. Turklāt pieprasītais pagarinājums attiecas uz relatīvi īsu laikposmu un tikai uz atsauces laikposmu, kas noteikts Regulā (ES) 2021/267, nevis uz attiecīgo dokumentu derīgumu. Tāpēc pieprasītajiem pagarinājumiem nevajadzētu radīt nesamērīgus riskus no transporta drošuma vai drošības viedokļa.
                  
               
                     (24)
                  
                  
                     Attiecībā uz Regulas (ES) 2021/267 16. panta 1. un 2. punktu un 17. panta 1. un 2. punktu, kas attiecas uz jūras un ostu drošību, un saskaņā ar Somijas sniegto informāciju pasākumi, kurus tā ir veikusi Covid-19 pandēmijas izplatības ierobežošanai, ir ietekmējuši periodiskās pārbaudes un apmācības, taču nav lieguši tās īstenot.
                  
               
                     (25)
                  
                  
                     Pamatojoties uz minētās dalībvalsts sniegto informāciju, var secināt, ka tad, ja pārbaudes objektos nebija iespējams veikt, attiecīgās pārbaudes tika veiktas attālināti. Tomēr mazākās ostas kopš pandēmijas sākuma ir ieviesušas darbības modeli, kurā vai nu ir apturēti visi ostas apmeklējumi, vai arī apmeklētāju skaits tiek stingri ierobežots, pieļaujot, ka vienlaikus var būt tikai 1–3 apmeklētāji. Lielākās kravas un pasažieru ostas, kas atrodas Helsinkos, Turku un Haminā/Kotkā, ir ieviesušas darbības modeli, kurā viņu darbinieki – lai novērstu vīrusa pārnešanu – strādā divās maiņās. Šādi pasākumi rada skaidrus ierobežojumus attiecībā uz piekļuvi ostām, tādējādi ietekmējot tādas darbības kā ostas iekārtas drošības novērtēšana, ostas aizsardzības novērtēšana un ostas drošības plānu pārskatīšana.
                  
               
                     (26)
                  
                  
                     Tāpat saskaņā ar Somijas sniegto informāciju ostu netraucētas darbības nodrošināšanai ir svarīgi, lai kritiski svarīgie darbinieki ostā netiktu pakļauti vīrusa ietekmei un nenonāktu karantīnā. Atsevišķus pienākumus var pildīt tikai tad, ja darbinieks atrodas darba vietā, taču to nevar nodrošināt, ja kritiski svarīgie darbinieki ir pakļauti vīrusa iedarbībai. Tāpēc pasākumi, kas ierobežo kritiski svarīgo darbinieku klātbūtni, apgrūtina tādu darbību veikšanu kā iepriekš minētās ostas iekārtas drošības novērtēšanas, ostas drošības novērtēšanas un ostas drošības plānu pārskatīšana.
                  
               
                     (27)
                  
                  
                     Turklāt saskaņā ar Somijas iestāžu sniegto informāciju plašākas apmācības, kuras organizē divreiz gadā un kurās ir nepieciešamas dažādu iestāžu, piemēram, Somijas Transporta un sakaru aģentūras, Muitas, Policijas un Ugunsdzēsības un glābšanas dienesta amatpersonu dalība, arī ir tikušas apturētas tādu pasākumu dēļ, kas veikti Covid-19 izplatīšanās novēršanai. Lai gan šādas apmācības ir iespējams plānot tiešsaistē, to sagatavošana un īstenošana ostā varētu radīt būtisku apdraudējumu, kas saistīts ar pakļaušanu vīrusa iedarbībai, jo iesaistīto cilvēkus skaits ir ievērojams. Saskaņā ar minētās dalībvalsts sniegto informāciju uzņēmumos, kas darbojas ostās, bieži vien ir ļoti maz darbinieku, pat ja to pienākumi ir plaši. Uzņēmumos, kas visu gadu nodarbojas ar ostu satiksmi, administratīvo personālu veido vidēji 4–8 personas, bet vismazākajos uzņēmumos personālu veido 1–4 darbinieki. Šā iemesla dēļ katrs darbinieks ir kritiski svarīgs uzņēmuma darbības nodrošināšanai.
                  
               
                     (28)
                  
                  
                     Covid-19 pandēmijas dēļ nepieciešamo jauno darbības režīmu ieviešana ir radījusi ievērojamu papildu darba apjomu, jo ir jāsniedz norādījumi operatoriem par to, kādas darbības ir jāveic, ja ir aizdomas vai ir ziņots par Covid-19 gadījumiem uz kuģiem. Tā kā dažu pienākumu veikšanai ir nepieciešams, lai darbinieks atrastos darba vietā, uzņēmumu darbībai problēmas ir radījušas arī situācijas, kad darbinieki ostā ir bijuši pakļauti vīrusa iedarbībai un viņiem ir bijis jāievēro karantīnas periods.
                  
               
                     (29)
                  
                  
                     Somijas iestādes lēš, ka Covid-19 pandēmijas izraisītajai situācijai vajadzētu normalizēties nākamajos četros mēnešos, kas ir salīdzinoši īss laikposms. Vakcinācijas aptverē ir panākts ievērojams progress, un, pamatojoties uz Somijas Veselības un labklājības institūta aplēsēm, var sagaidīt, ka līdz 2021. gada oktobra beigām liela iedzīvotāju daļa būs pilnībā vakcinēta. Šo iemeslu dēļ Somijas iestādes uzskata, ka četru mēnešu pagarinājums ir pamatots un ilgāks pagarinājums nav nepieciešams. Turklāt šis papildu laikposms dotu laiku dažu darbību atjaunošanai un tādējādi atbalstītu atgriešanos normālā situācijā, kāda pastāvēja pirms pandēmijas.
                  
               
                     (30)
                  
                  
                     Somija termiņu pagarinājumu prasa tikai laikposmiem starp 2020. gada 1. septembri un 2021. gada 30. jūniju, turklāt piemērojamajiem termiņiem, nevis 10 mēnešu laikposmiem, kas noteikti Regulas (ES) 2021/267 16. panta 2. punktā un 17. panta 1. un 2. punktā. Turklāt saskaņā ar Somijas sniegto informāciju drošības apmācības joprojām var veikt, lai gan mazākā apjomā vai tiešsaistē. Tāpēc pieprasītajiem pagarinājumiem nevajadzētu radīt nesamērīgus drošības riskus.
                  
               
                     (31)
                  
                  
                     Somijai tādēļ būtu jāatļauj piemērot laikposmu pagarinājumus starp 2020. gada 1. septembri un 2021. gada 30. jūniju, kas noteikti Regulas (ES) 2021/267 2. panta 1. punktā saskaņā ar šo noteikumu un 2. panta 3. punktu, kā arī 2. panta 5. punktā, 16. panta 1. un 2. punktā un 17. panta 1. un 2. punktā, un četru mēnešu pagarinājumu 2021. gada 30. septembra termiņam, kas noteikts minētās regulas 16. panta 1. un 2. punktā un 17. panta 1. un 2. punktā.
                  
               
                     (32)
                  
                  
                     Attiecībā uz Regulas (ES) 2021/267 9. panta 1. un 2. punktu, 10. panta 1. un 2. punktu, 11. panta 1. un 2. punktu un 12. panta 1. un 2. punktu Somijas iestādes ir paskaidrojušas, ka, pat ja Somija ir pavisam nedaudz iesaistīta tiešā ES iekšējā starptautiskajā dzelzceļa satiksmē (starp Tornio Somijā un Haparandu Zviedrijā), dzelzceļa kravu pārvadājumi starp Somiju un Krieviju, kā arī uz Ķīnu un no Ķīnas ir ļoti svarīgi un dzelzceļa satiksme Covid-19 pandēmijas laikā ir parādījusi savu noturību. Saskaņā ar Somijas iestāžu sniegto informāciju starptautisko dzelzceļa kravu pārvadājumu apjomi pandēmijas laikā ir pat palielinājušies. Tāpēc Somijas iestādes uzskata, ka ir nepieciešama dzelzceļa satiksmes atļauju termiņu pagarināšana.
                  
               
                     (33)
                  
                  
                     Saskaņā ar Somijas sniegto informāciju Somijas iestādes uzskata, ka drošības atļauju pagarināšanas nodrošināšana ir nepieciešama, jo šo atļauju skaits ir vislielākais un ir vajadzīgas arī periodiskas pārbaudes.
                  
               
                     (34)
                  
                  
                     Somijas iestādes arī informēja Komisiju, ka konkrēts dzelzceļa uzņēmums ir ieviesis darbības modeli, kas kompetences apliecināšanu plānotajā grafikā ļauj organizēt arī ārkārtas apstākļos. Šī dalībvalsts arī paskaidroja, ka tā sagaida, ka laikā starp 2021. gada 1. jūliju un 2021. gada 31. oktobri tiks atjaunots vai pieteikts ļoti neliels skaits sertifikātu, licenču un atļauju.
                  
               
                     (35)
                  
                  
                     Neskatoties uz vairākiem lūgumiem sniegt konkrētu informāciju un papildu skaidrojumus, kas saistīti ar nepieciešamību piešķirt pagarinājumu par četriem mēnešiem laikā starp 2020. gada 1. septembri un 2021. gada 30. Jūniju, kā noteikts Regulas (ES) 2021/267 9. panta 1. un 2. punktā, 10. panta 1. un 2. punktā, 11. panta 1. un 2. punktā un 12. panta 1. un 2. punktā, Komisija nav saņēmusi vajadzīgo informāciju, lai varētu novērtēt pamatoto pieprasījumu, ko Somijas iestādes iesniegušas saskaņā ar minētās regulas 9. panta 4. punktu, 10. panta 4. punktu, 11. panta 4. punktu un 12. panta 5. punktu.
                  
               
                     (36)
                  
                  
                     Komisija uzskata, ka Somija nav sniegusi konkrētu informāciju par iemesliem, kādēļ Regulas (ES) 2021/267 9. panta 1. un 2. punktā minēto vienoto drošības sertifikātu atjaunošana, 10. panta 1. un 2. punktā minēto drošības sertifikātu vai drošības atļauju atjaunošana un 11. panta 1. un 2. punktā minētā licenču atjaunošana vai periodisko pārbaužu pabeigšana, 12. panta 1. un 2. punktā minēto regulāro pārskatu veikšana vai licenču apturēšana vai atcelšana, vai jaunu licenču izsniegšana gadījumos, kuros licences iepriekš ir atsauktas, visticamāk, pēc 2021. gada 30. jūnija joprojām varētu nebūt praktiski iespējama tādu pasākumu dēļ, kurus Somija ir veikusi Covid-19 izplatības novēršanai vai ierobežošanai. Šī dalībvalsts arī nesniedza informāciju par to, kāpēc pieprasītie pagarinājumi nerada nesamērīgus riskus no dzelzceļa transporta drošuma vai drošības viedokļa.
                  
               
                     (37)
                  
                  
                     Lai arī Somija ir sniegusi noteiktu informāciju par pasākumiem, kas pieņemti pandēmijas izplatības ierobežošanai un kas, iespējams, var ietekmēt visu transporta nozari, šī dalībvalsts nesniedza informāciju par to, kā šie pasākumi ir īpaši ietekmējuši tieši licenču un atļauju atjaunošanu vai Regulas (ES) 2021/267 9. panta 1. un 2. punktā, 10. panta 1. un 2. punktā, 11. panta 1. un 2. punktā un 12. panta 1. un 2. punktā minēto darbību pabeigšanu. Konkrēta informācija jo īpaši nav sniegta par pasākumiem, kas ietekmē vilcienu vadītāju apliecību atjaunošanu, un par noteikumiem attiecībā uz dzelzceļa drošumu. Turklāt Komisija nav saņēmusi nekādu konkrētu informāciju par nepieciešamību pagarināt Regulas (ES) 2021/267 12. pantā minēto laikposmu.
                  
               
                     (38)
                  
                  
                     Komisija nevar konstatēt, ka minētajos noteikumos noteiktās prasības ir izpildītas vai ka pieprasītie pagarinājumi neradīs nesamērīgus riskus dzelzceļa transporta drošumam un drošībai. Tāpēc Somijai nevajadzētu atļaut piemērot pagarinājumu laikā starp 2020. gada 1. septembri un 2021. gada 30. jūniju, kā norādīts Regulas (ES) 2021/267 9. panta 1. un 2. punktā, 10. panta 1. un 2. punktā, 11. panta 1. un 2. punktā un 12. panta 1. un 2. punktā.
                  
               
                     (39)
                  
                  
                     Somija ir piekritusi, ka šo lēmumu pieņem un paziņo angļu valodā,
                  
               IR PIEŅĒMUSI ŠO LĒMUMU.
         
            1. pants
            Somijai ir atļauts piemērot šādus termiņu pagarinājumus:
            
                        a)
                     
                     
                        četru mēnešu pagarinājumu – laikā starp 2020. gada 1. septembri un 2021. gada 30. jūniju, kā norādīts Regulas (ES) 2021/267 2. panta 1. punktā, minētās regulas 2. panta 1. un 3. punkta piemērošanas nolūkā;
                     
                  
                        b)
                     
                     
                        četru mēnešu pagarinājumu – laikā starp 2020. gada 1. septembri un 2021. gada 30. jūniju, kā norādīts minētās regulas 2. panta 5. punktā, 16. panta 1. un 2. punktā un 17. panta 1. un 2. punktā;
                     
                  
                        c)
                     
                     
                        minētās regulas 16. panta 1. un 2. punktā un 17. panta 1. un 2. punktā noteiktā 2021. gada 30. septembra termiņa pagarinājumu līdz 2022. gada 31. janvārim.
                     
                  
         
            2. pants
            Somijai netiek atļauts piemērot četru mēnešu pagarinājumu laikā starp 2020. gada 1. septembri un 2021. gada 30. jūniju, kā norādīts Regulas (ES) 2021/267 9. panta 1. un 2. punktā, 10. panta 1. un 2. punktā, 11. panta 1. un 2. punktā un 12. panta 1. un 2. punktā.
         
         
            3. pants
            Šis lēmums ir adresēts Somijas Republikai.
         
         
            Briselē, 2021. gada 8. jūlijā
            
               
                  Komisijas vārdā –
               
               
                  Komisijas locekle
               
               Adina-Ioana VĂLEAN
            
         
         
            (1)  OV L 60, 22.2.2021., 1. lpp.
         
         
            (2)  Eiropas Parlamenta un Padomes Direktīva 2003/59/EK (2003. gada 15. jūlijs) par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību, par Padomes Regulas (EEK) Nr. 3820/85 un Padomes Direktīvas 91/439/EEK grozīšanu un Padomes Direktīvas 76/914/EEK atcelšanu (OV L 226, 10.9.2003., 4. lpp.).
         
            (3)  Eiropas Parlamenta un Padomes Direktīva (ES) 2016/798 (2016. gada 11. maijs) par dzelzceļa drošību (OV L 138, 26.5.2016., 102. lpp.).
         
            (4)  Eiropas Parlamenta un Padomes Direktīva 2004/49/EK (2004. gada 29. aprīlis) par drošību Kopienas dzelzceļos, un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (OV L 164, 30.4.2004., 44. lpp.)
         
            (5)  Eiropas Parlamenta un Padomes Regula (EK) Nr. 725/2004 (2004. gada 31. marts) par kuģu un ostas iekārtu drošības pastiprināšanu (OV L 129, 29.4.2004., 6. lpp.).